Տրասսա

Տրասսա (գերմ․՝ Trasse — գծի, ճանապարհի ուղղություն), 1․ մայրուղի, ճանապարհի, ջրանցքի, էլեկտրահաղորդման կամ կապի գծի, խողովակաշարի, ինչպես նաև մեծ երկարության նման այլ կառույցի շարժման ուղին կամ երկայնական առանցքը որոշող գիծ։ Տրասսայի ուղղության և պրոֆիլի պրոյեկտումը տեղանքում կամ տոպոգրաֆիական քարտեզի օգնությամբ կոչվում է ծրագծում։ 2․ Օդանավակայանների և անհրաժեշտ սարքավորումներով որոշակի կետերի միջև տրանսպորտային ինքնաթիռների կանոնավոր թռիչքների հաստատված երթուղի։ 3․ Արկի կամ գնդակի թռիչքի հետագծի լուսարձակող հետքը։